Hardus is ‘n vyfjarige seuntjie wat in sy droomwêreld ‘n dapper kryger, genaamd Grombeer, is. Hy word bygestaan deur sy maatjie en oppasser, die twaalfjarige Saartjie, wat die selfde drome droom as hy en dus die selfde avonture beleef. Grombeer word beskerm deur sy towerhoed wat hom onkwesbaar maak en met sy klankswaard is hy ‘n gedugte vegter. Saartjie staan hom by met haar wenswoord en die hop-en-klouter wat haar in staat stel om reuse spronge te maak en om enige boom of krans te beklouter. Hulle woon op die plaas Haasrivier in Likkewaanshoek, omring deur berge en deurkruis deur die Haasrivier wat in die Brandermeer vloei.
Hierdie boekie is bedoel vir die manne onder ons. Die manne wat belangstel in alles met regte wiele en masjiene – nie so baie hou van stories oor kabouters en feëtjies en prinsesse in kastele en…
“Hierdie verhaaltjie is geïnspireer deur my kleinseun Luke Geddes. Ek moes vir sy eerste verjaardag ‘n gemmerbroodmankoek bak. Dit was maklik, maar toe ek `n gemmerbroodmannetjie as sagte speelding soek om vir hom daarmee saam te gee, het ek gevind dat dit nie bestaan nie. Dit kon ook nie anders nie, want in die oorspronklike storie word die gemmerbroodmannetjie deur die jakkals opgevreet!
Dit het my laat besluit om vir hom so `n speelding te maak. Daarna wou baie kinders wat dit gesien het, ook gemmerbroodmannetjies hê. Omdat Luke baie lief is vir boeke en lees, het ek besluit dat die gemmerbroodmannetjie sy eie lewe moes kry en daarvoor is ‘n storie nodig.